د اوروپايي ټولنې د بهرنیو چارو وزیرانو پر بېلاروس اقتصادي بندیزونه غځولي دي.    اوروپايي ټولنې د هغو درېیو شرکتونو د شتمنیو د کنګلولو اعلان وکړ چې له ولسمشر الېکسندر لوکاشینکا پورې تړاو لري. په دې اړه د اوروپايي ټولنې د بهرنیو چارو د تګلارې مشرې کیترین اشټن وویل، د دې پرېکړې موخه پر رژیم د فشار زیاتول دي چې مخالفه ډلې  نورې و نه ځپي. اوروپايي ټولنې په خپل تور لسټ کې د نورو څلورو کسانو نومونه هم ورګډ کړل چې د لوکاشینکا له رژیم سره تړلي دي.